CELEX: 62020CN0316
Language: da
Date: 2020-07-16 00:00:00
Title: Sag C-316/20: Anmodning om præjudiciel afgørelse indgivet af Tribunal Judicial da Comarca dos Açores (Portugal) den 16. juli 2020 — VO m.fl. mod SATA International — Azores Airlines, SA

1.2.2021   
            
            
               DA
            
            
               Den Europæiske Unions Tidende
            
            
               C 35/21
            
         
      Anmodning om præjudiciel afgørelse indgivet af Tribunal Judicial da Comarca dos Açores (Portugal) den 16. juli 2020 — VO m.fl. mod SATA International — Azores Airlines, SA
      (Sag C-316/20)
      (2021/C 35/31)
      Processprog: portugisisk
      
         Den forelæggende ret
      
      Tribunal Judicial da Comarca dos Açores
      
         Parter i hovedsagen
      
      
         Sagsøgere: VO, ZO, ML, NB, KE, JE, PI og VY
      
         Sagsøgt: SATA International — Azores Airlines, SA
      
         Præjudicielt spørgsmål
      
      
                  1)
               
               
                  Omfatter begrebet rejser til en nedsat billetpris, der ikke direkte eller indirekte er til rådighed for offentligheden, passagerer, som har betalt en del af billetprisen, mens den resterende del er blevet afholdt af luftfartsselskabet i forbindelse med sponsorering af en sportskonkurrence?
               
            Domstolen (Niende Afdeling) har den 26. november 2020 afsagt kendelse med følgende konklusion:
      
         Artikel 3, stk. 3, i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (1)
         skal fortolkes således, at denne forordning ikke finder anvendelse på en passager, som rejser på en billet til en fordelagtig pris udstedt af et luftfartsselskab i forbindelse med sponsorering af en begivenhed, idet den pågældende billet er forbeholdt visse bestemte personer og udstedes efter dette luftfartsselskabs forudgående og individuelle godkendelse.
      
      
         (1)  EUT 2004, L 46, s. 1.